b'\n_START_ARTICLE_\nIvanko\n_START_SECTION_\n\xc5\xbdivljenje\n_START_PARAGRAPH_\nMed bolgarsko vstajo, ki sta jo vodila brata Teodor in Ivan Asen,  je slednji za\xc4\x8del osvajati ozemlje Bizantinskega cesarstva. Bolgari so leta 1191 osvojili Sofijo in Ni\xc5\xa1 in leta 1195 Beograd. Na povratku v Bolgarijio je Ivanko ubil Ivana Asena, domnevno zaradi Ivanovega razmerja s sestro svoje \xc5\xbeene. Ivanko, ki je bil po pisanju Niketasa Honiatesa Vlah, se je leta 1197 poro\xc4\x8dil s Teodoro Angelino, h\xc4\x8derko Ane Angeline in sebastokratorja Izaka Komnena. Teodorin o\xc4\x8de je nekaj mesecev pred tem umrl v bolgarskem ujetni\xc5\xa1tvu. Ivanko se je preimenoval  v Alekseja in se na za\xc4\x8detku vojskoval za Alekseja III. Angela, o\xc4\x8deta svojega tasta, potem pa se je obrnil proti njemu. Leta 1198 je ujel bizantinskega generala Manuela Kamico, katerega je podkupil Ivankov zet in rival Dobromir._NEWLINE_Leta 1200 sta Ivankov zet Aleksej Paleolog in Teodor I. Laskaris napadla Bolgarijo. Ko je Aleksej Paleolog Ivanku obljubil, da ga ne bo ubil,  ampak ga bo odpeljal v ujetni\xc5\xa1tvo v Konstantinopel, se je Ivanko vdal.'